汴州

汴州 ， 中國古代設置的一個州 ， 治所在今河南省開封市 。 東魏置梁州 、 陳留郡 ， 北齊廢開封郡 （ 轄開封縣 ） 入 。 北周宣帝 （ 578年 — 579年 ） 時 ， 改梁州爲汴州 ， 因汴水而得名 。 治所在浚儀縣 （ 今河南省開封市 ） 。 隋朝開皇初年郡廢 ， 大業初年汴州廢 ， 浚儀縣 、 開封縣屬滎陽郡 。 唐朝武德四年 （ 621年 ） ， 以鄭州的浚儀縣 、 開封縣 ， 滑州的封丘縣置 。 土貢 ： 絹 。 戶十萬九千八百七十六 ， 口五十七萬七千五百七 。 下轄六縣 ： 浚儀縣 、 開封縣 、 尉氏縣 、 封丘縣 、 雍丘縣 、 陳留縣 。 天寶初年 ， 改爲陳留郡 。 後復爲汴州 。 延和元年 （ 712年 ） ， 州城由啓封城遷到汴州城 。 轄境相當今河南省開封市 、 封丘縣 、 尉氏縣 、 杞縣 、 蘭考縣等地 。 通濟渠開通後 ， 汴州作爲東南物資北運的中轉站 ， 成爲中原重要的經濟都會 。 五代十國後梁開平元年 （ 907年 ） ， 改爲開封府 ， 後來開封府俗稱汴京 。